钦定古今图书集成/明伦汇编/氏族典/第246卷 > 张晋亨
## 钦定古今图书集成/明伦汇编/氏族典/第246卷 > 张晋亨

按《元史张晋亨传》：“晋亨，字进卿，冀州南宫人也。其兄
颢，安武军节度使，西征战没。岁戊寅，太师、国王木华
黎承制，署晋亨袭颢爵。晋亨涉猎书史，小心畏慎，临
事周密。从国王孛罗征益都，以功迁昭毅大将军，领
恩州刺史，再迁镇国大将军。甲午，入觐，命为东平路
行军千户，权知东平府事。历七年，吏畏而民安之。宪”
宗即位，入觐，改恩州管民万户。中统三年，李璮叛，晋
亨从严忠范战于遥墙，泺胜之，改本道奥鲁万户。四
年，授金虎符，分将本道兵充万户，戍宿州。至元八年，
改怀远大将军、淄莱路总管军事。十一年，诏伐宋，晋
亨在选中，闻命就道，分道由安庆渡江。丞相伯颜留
之，戍镇江。兼与民政，壹以镇静为务。战焦山、瓜洲，皆
有功。十三年，卒于官。